internet vaartha 159 Views
సికింద్రాబాద్‌ : సికింద్రాబాద్‌లోని రైల్వే స్పోర్స్‌ కాంప్లెక్స్‌(ఆర్‌ఆర్‌సి)లో అంతర్జాయ స్థాయి సింథటిక్‌ బాస్కెట్‌ బాల్‌ కోర్టును దక్షిణ మధ్య రైల్వే జిఎం, క్రీడా సంఘాల ముఖ్య పోషకులు రవీంద్ర గుప్తా గురువారం ప్రారంభించారు. ఈ సందర్భంగా ఆయన మాట్లాడుతూ అంతర్జాతీయ స్థాయిలో రూపొందించిన ఈ కోర్టు జంటనగరాల్లో మొదటిదన్నారు. క్రీడా కారులకు ఎంతో ప్రయోజకరంగా ఉండటంతో పాటు ఉన్నత ప్రతిభను వారు కనబరిచే అవకాశాలుంటాయని పేర్కొన్నారు. స్థానిక, జాతీయ, అంతర్జాతీయ క్రీడాకారులు ఈ కోర్టులో ఆడే విధంగా పోటీలు నిర్వహించాలని క్రీడా సంఘాన్ని కోరారు. అద్భుతమైన సౌకర్యాన్ని కల్పించని సంఘాన్ని జిఎం అభినందించారు. ప్రపంచ స్థాయి సౌకరాక్యలకు ధీటుగా సింథటిక్‌ కుషన్‌ ఫ్లోరింగ్‌తో కోర్టును రూపొందించినట్లు సీనియర్‌ డిప్యూటీ జనరల్‌ మేనేజర్‌ క్రీడా సంఘం అధ్యక్షుడు గజానన్‌ మాల్య వివరించారు. నగర క్రీడాకారులతో పాటుగా భారతీయ క్రీడాకారులు తమ ప్రతిభకు మరిత మెరుగులు దిద్దుకునేందుకు కోర్టు ఎంతో ఉపయోగపడుతుందని తెలిపారు. కార్యక్రమంలో అదనపు జనరల్‌ మేనేజర్‌ ఎకె గుప్తా, ప్రిన్సిపల్‌ చీఫ్‌ ఇంజనీర్‌ ఎస్‌ఎన్‌ సింగ్‌, చీఫ్‌ ఆపరేషన్స్‌ మేనేజర్‌ ఎన్‌.మధుసుదనరావు, చీఫ్‌ పర్సనల్‌ ఆఫీసర ఆర్‌ఆర్‌ ప్రసాద్‌, దక్షిణ మధ్యరైల్వే క్రీడా సంఘం ప్రధాన కార్యదర్శి కెవి శివప్రసాద్‌లు పాల్గొన్నారు.